1.9.2023.
HR
Službeni list Europske unije
L 216/7
PRILOG
„PRILOG
Popis mješovitih proizvoda izuzetih od službenih kontrola na graničnim kontrolnim postajama (članak 3.)
U ovom popisu navode se mješoviti proizvodi u skladu s kombiniranom nomenklaturom (KN) koja se koristi u Uniji koji ne podliježu službenim kontrolama na graničnim kontrolnim postajama.
Napomene uz tablicu: Stupac (1) – Oznaka KN U ovom se stupcu navodi oznaka KN.
Kombinirana nomenklatura, utvrđena Uredbom (EEZ) br.
2658/87, temelji se na međunarodnom Harmoniziranom sustavu nazivlja i brojčanog označavanja robe („Harmonizirani sustav”, HS) koji je sastavilo Vijeće za carinsku suradnju (sada Svjetska carinska organizacija), a odobren je Odlukom Vijeća 87/369/EEZ (1).
U KN-u su preuzeti tarifni brojevi i podbrojevi HS-a do šest znamenki.
Sedma i osma znamenka određuju daljnje podbrojeve KN-a.
Ako se koristi četveroznamenkasta, šesteroznamenkasta ili osmeroznamenkasta oznaka koja ne počinje slovima „ex”, te ako nije drukčije određeno, svi mješoviti proizvodi koji takvu oznaku imaju u prefiksu ili su njome određeni ne podliježu službenim kontrolama na graničnim kontrolnim postajama.
Ako samo određeni mješoviti proizvodi pod četveroznamenkastom, šesteroznamenkastom ili osmeroznamenkastom oznakom sadržavaju proizvode životinjskog podrijetla i ako u KN-u pod tom oznakom ne postoji posebna potpodjela, ispred oznake dodaje se „ex”.
Na primjer, za „ex 2001 90 65”, kontrole na graničnim kontrolnim postajama nisu obvezne za proizvode navedene u stupcu (2).
Stupac (2) – Objašnjenja U ovom se stupcu navode pojedinosti o mješovitim proizvodima za koje vrijedi izuzeće od službenih kontrola na graničnim kontrolnim postajama.
Oznake KN
Objašnjenja
(1)
(2)
1704, ex 1806
Slastice (uključujući slatkiše) i bijela čokolada koji ne sadržavaju kakao te slastice (uključujući slatkiše), čokolada i drugi prehrambeni proizvodi, namazi i pripravci za pripravu pića koji sadržavaju kakao i koji ispunjavaju zahtjeve iz članka 3. stavka 1. točke (a).
ex 1902 19, ex 1902 30, ex 1902 40
Tjestenina, rezanci i kuskus koji ispunjavaju zahtjeve iz članka 3. stavka 1. točke (a).
ex 1904 10, ex 1904 20, ex 1904 90
Prehrambeni proizvodi dobiveni bubrenjem ili prženjem žitarica ili proizvoda od žitarica, prehrambeni proizvodi dobiveni od neprženih pahuljica žitarica ili od mješavina neprženih pahuljica žitarica i prženih pahuljica žitarica ili nabubrenih žitarica koji ispunjavaju zahtjeve iz članka 3. stavka 1. točke (a) (npr. žitarice za doručak, müsli, granola).
Prehrambeni proizvodi dobiveni od riže i drugih žitarica koji ispunjavaju zahtjeve iz članka 3. stavka 1. točke (a).
ex 1905 10, ex 1905 20, ex 1905 31, ex 1905 32, ex 1905 40, ex 1905 90
Kruh, kolači, pripremljena peciva, keksi (uključujući krekere), vafli i oblate, dvopek, tostirani kruh i slični prepečeni proizvodi te čips koji ispunjavaju zahtjeve iz članka 3. stavka 1. točke (a).
(1) Odluka Vijeća 87/369/EEZ od 7. travnja 1987. o sklapanju Međunarodne konvencije o Harmoniziranom sustavu nazivlja i brojčanog označavanja robe i Protokola o izmjenama te Konvencije (SL L 198, 20.7.1987., str. 1.).